Document ID: /roh_data/filtered/fineweb-2-filterrobots_roh.jsonl.gz/70382

Pier Paolo Pasolini (1922–1975) è stà in scriptur, poet e reschissur talian. El vala sco in dals pli gronds artists ed intellectuals talians dal 20avel tschientaner. Sco observatur attent da la transfurmaziun da la societad dal temp suenter la guerra fin la mesadad dals onns 1970 ha el savens provocà fermas polemicas e chaschunà debattas pervi da la radicalitad da sias ideas fitg criticas areguard ils usits burgais e la societad da consum, ma er areguard il moviment dal 1968 e da ses protagonists. Bleras da sias scrittiras e da sias visiuns artisticas èn sa mussadas cun il temp sco profeticas. [Tenor Vichipedia].